Važnost povrtnjaka u Los Angelesu
Zagovornici ovog pokreta kažu da ti vrtovi potiču samo-održanje, uljepšavaju kvartove i čuvaju zelene prostore usred grada
Otac Butch episkopalni je svećenik koji upravlja povrtnjakom crkve Svete Marije. No, taj je povrtnjak vlasništvo lokalne zajednice. Obrađuje ga 30-ak ljudi, uglavnom iz Latinske Amerike. Neki od tih vrtlara prodaju ili daruju svoje voće i povrće ljudima iz zajednice. Otac Butch kaže da povrtnjaci donose mnoge prednosti njihovoj zajednici: Vrtlari često u grupama dolaze uzgajati i brinuti se za svoje usjeve, plijeviti i čistiti vrt. Ti zajednički napori, kaže otac Butch, koji potiču dijeljenje, timski rad i druge pozitivne vrijednosti, dokaz su da povrtnjaci i voćnjaci mogu pomoći cijeloj zajednici: Većina vrtlara kaže da dolazi ovdje jer vole uzgajati povrće, vole pratiti kako ono raste. Al Renner bivši je uposlenik svemirske industrije, a sada direktor Vijeća vrtova losanđeleski zajednica, koje nadgleda 80 vrtova u regiji. On kaže da gotovo svi koji sudjeluju u održavanju povrtnjaka dolaze iz obitelji nižih primanja. Vrtovi im, kaže on, služe kao jamstvo da će imati dovoljno hrane za svoju obitelj. Ta je hrana, dodaje Al Renner, svježa i bogata vitaminima i mineralima, i vrlo se malo toga baca: Al Renner dosta vremena provodi radeći na organskom povrtnjaku Sorano Canyon, u losanđeleskoj zajednici Watts, bujnom i plodnom prostoru površine od pet jutara, čiji urod često premašuje očekivano. Zbog viška plodova, ta je površina podijeljena na dijelove koji se koriste za konzumiranje od strane vrtlara – uglavnom umirovljenika - te one namijenjene restoranima ili lokalnim bankama hrane. Clift Johnwell pomaže voditi obrađivanje jednog drugog povrtnjaka u središtu Los Angelesa. U njemu se mogu vidjeti zeleni listovi plodova kupusa, cikle, cvjetače i ostalih vrsta povrća. Sa strane se nalazi kućica koja služi kao privremeno spremište, a u kojoj radnici nakon rada u vrtu igraju domino. Charley Jones, koji se brine o jednom od tih povrtnjaka, nudi nekoliko jednostavnih recepata za uspješan uzgoj zelenog lisnatog povrća: Odis Walker direktor je povrtnjaka Greater Watts i, kao i Clift Johnwell i otac Butch, kaže da obrađivanje povrtnjaka vraća žitelje grada zemlji, i istovremeno ih podučava nekim važnim lekcijama: Ovi urbani vrtlari kažu da vrtovi koje dijele zajednice pomažu hraniti ljude danas, a gradove će održavati zdravijima za generacije koje dolaze.